Buitelander met Lephalale-plaasmoord verbind | Maroela Media
Buitelander met Lephalale-plaasmoord verbind
ŉ Verdagte wat in hegtenis geneem is in verband met die onlangse moord op dr. Werner Emslie (55) van Lephalale (Ellisras), het Dinsdag sy tweede verskyning in die dorp se landdroshof gemaak.
Lt.kol. Moatshe Ngoepe, provinsiale polisiewoordvoerder van Limpopo, het Woensdag aan Maroela Media gesê die verdagte, Petros Moyo (27), het Dinsdag weer verskyn nadat hy verlede week in hegtenis geneem is.
“Die deurbraak in dr. Emslie se moordondersoek volg ná volgehoue pogings deur die Lephale-polisie se taakspan, speurders, misdaadintelligensie-eenheid en die misdaadbestrydingsorganisasie Heritage Protection Group (HPG),” het Ngoepe gesê.
“Moyo, ŉ buitelander, is verlede Woensdag in Frankfort in die Vrystaat vir ondervraging ingeneem en in hegtenis geneem nadat hy positief met die saak verbind is. Hy word ook verbind met sake [huisrowe en inbrake] in Lephalale en Frankfort.” Moyo het Vrydag vir die eerste keer vlugtig in die hof verskyn en die saak is uitgestel. Die saak is Dinsdag ook uitgestel en hy bly in aanhouding.
Oudkol. Sakkie Louwrens, direkteur van HPG, het gesê geen steen sal onaangeroer gelaat word om Moyo se medepligtiges op te spoor nie.
Dr. Emslie se roudiens is Vrydag in die dorp gehou.
Emslie-plaasmoord HPG Lephalale plaasaanvalle
[Video] Boer se hartroerende boodskap ná plaasmoord
Hoekom so groot geheim van watse buiteland?
Vanwaar is die persoon of is die plek ‘n geheim. Buiteland is baie plekke
Buitelander? Dalk van Zimbabwe af?
Die weermag moet hulle werk doen en die grense bewaak en beveilig die wettige immigrante se besonderhede en vingerafdrukke is op rekord die onwettige immigrante is die probleem .Moyo is n tipiese mosambiek van.
Hulle seker bang ons betaal die res af wat vir ons werk?
Enige persoon wat met ‘n plaasaanval verbind kan word moet gladnie borg kan kry nie.
Mos nou klaar in die hof verskyn. Waarom nog sy bakkies ook wegsteek soos sy herkoms.Kan maar net raai-een van ons buurlande!
Marike · 1 jaar gelede
Wat soek die buitelanders in ons land, dit is hulle wat so moeilikheid maak hier, hulle is onwettig in Suid Afrika!
Dalk Botswana of Zimbabwe? Botswana- grens is nie baie ver van Lephalale af nie.
Dalk Botswana of Zimbabwe? Botswana grens is ongeveer 40 km van Lephalale af.
Nee mense, die liberales wil baie graag he ons mag nie noem dat hy n buitelander is nie, ons moet ons ogies styf toemaak en maar net voel, niks sien nie. Liberaletjies, vat julle goedjies en trek uit ons lewens.
AG weet jy dit is nou groot nuus, dit is herhaaldelik al gese dat NIE net buitelanders vir die moorde verantwoordelik is nie. Maar soos die media altyd net dit wat hulle wil he ander moet hoor uitblaker, so word dit nou weer gedoen .. Gaan kyk na statistieke, JA daar is soms ‘n Zimbabwier of Mosambieker betrokke maar die ANC wil dit laat lyk asof NET die buitelanders moorde pleeg. Soms is daar 7 aanvallers waarvan EEN ‘n buitelander is of dalk 5 aanvallers waarvan dalk een ‘n Zimbabwier is .. Al jaag ons almal terug, gaan die LOCALS (wat deur die EFF en BLF) opgesteek word steeds die boere uitwis. Die is nie in opdrag van Mugabe nie, dit is in opdrag van jou eie Presidentjie.
Stem 100%. Elke keer is daar in ‘n groep ten minste een of twee “buitelanders”
Dit is wel in Netwerk 24 genoem dat die een, wat vasgetrek is, ‘n Zimbabwiër is. Tog het een, toe Barbara hom vra waarom hul haar pa vermoor het, gesê : Because you stole from us.
Dus, lyk dit, of die “stole from us” storie in alle skole, vanaf Oos-kaap tot in Egipte, vertel word.
Die aanvallers het met mekaar gepraat in ń taal wat die plaaswerkers nie verstaan het nie.